येँ (नेपालभाषा टाइम्स)- येँ मनपा दुनेया अव्यवस्थित इन्टरनेट तार थनिंनिसें चायेगु सुरु याइगु जूगु दु । येँ मनपा, दूरसंचार प्राधिकरण व इन्टरनेट सेवा प्रदायक दथुइ आइतवाः जूगु खँल्हाबल्हा लिपा थनिंनिसें तार चायेगु ज्या न्ह्याकेगु सहमति जूगु खः । सोमवाः सुथय् ८ बजेनिसें माइतीघर व न्हूसतक लागाय् अव्यवस्थित तार चायेगु सुरु जुइ ।
येँ महानगरपालिकां २७ गते निसें तार मचाल धाःसा महानगरपालिकापाखें हे चाना बी धकाल् ख्याच्वः सहित सुचं बिउगु खः । थ्व लिपा संचार तथा सूचना प्रविधि मन्त्रालयं येँ महानगरपालिका लिसे देय्न्यंकंया स्थानीय तहयात इन्टरनेट सेवा अवरुद्ध जुइकथं तार मचायेत परिपत्र याःगु खः । थ्व लिपा महानगरपालिकां दूरसंचार प्राधिकरण व इन्टरनेट सेवा प्रदायकलिसे सहलह याःगु खः ।
